Schottland

Schottland (gälisch: Alba, scots: Scotland, lateinisch-keltisch: Caledonia) is a Land im Noadwestn vo Eiropa und a Landestei vom Vaeinigtn Kinireich. Schottland bestähd ausm neadlichn Tei vo da greßtn eiropäischn Insl Großbritannien und mehran Inslgruppm. De Haptstod und zwoatgreßte Stod is Edinburg mit 492.680 Eihwohna, oba de greßte Stod is Glasgow mit 599.650 Eihwohna (2014).

 Gschicht 
Schottland woa bis zum 1. Mai 1707 unobhängig und is nacha mitm Kinireich England varoanigd woan. Oba im Joa 1746 hod da "Bonnie Prince Charlie" Stuart (dea wo eigntli da schottischa Thronfoiga gwesn is) probiat, dass a de Unobhängigkeit vo Schottland zruckgwinnt. Hod a olladings ned gschafft, sondan is am 16. Aprü 1746 bei Culloden vo de Englanda gschlong woarn und dann af Italien gflohn. In de letzdn Joa san Schritte zu mehr Autonomie gmacht wordn.

 Eadkund 
Schottland umfosst s neadliche Drittl vo da Insl Großbritannien. De Flächn betrogt 78.772 km². Es grenzt im Sidn zwischn am Solway Firth im Westn und am Fluss Tweed an da Ostküstn auf 96 km an England. Es teit si in drei geografische Regionen af: de Highlands, de Central Lowlands und de Southern Uplands. Da häxde Beag vo Schottland (und ganz Großbritanniens) is da Ben Nevis bei Fort William. Er gheat zu de sogenanntn Munros.

Schottland westli vorglagad is de Inslgruppm vo de Hebriden, wo deitle trennt san in de Gruppm vo de Innan und Aißan Hebriden. Neadle vo Schottland lieng de Inslgruppm vo de Orkney-Inseln und deitle weida entfernt de Shetland-Inseln.

Bevejkarungsschwerpunkt is da Central Belt zwischn Edinburgh und Glasgow.

 Städt 
Stod (Gälischee Nama in Klamman)Eihwohna 5. Aprui 1991Eihwohna 29. Aprui 2001Eihwohna 2006/2007Glasgow (Glaschu)658.379629.501580.690Edinburg (Dùn Èideann)400.632430.082463.510 Aberdeen (Obar Dhèathain)182.133184.788183.467 Dundee (Dùn Dè, Dùn Dèagh)157.808154.674175.000Paisley (Paislig)73.92574.17074.048East Kilbride (Cille Bhrìghde an Ear)70.57973.79681.000Inverness (Inbhir Nis)50.00055.00046.110 Hamilton (Hamaltan)49.98848.54649.267Cumbernauld (Comainn nan Allt)49.50749.66449.541Greenock (Grianaig)49.26745.46747.367

 Politik 
1999 hot Schottland sei eigans Parlament griagt, zan easchtn Moi seit da Vaeinigung mit England im Joar 1707. Des Parlament, da Easchte Minista (vagleichbor mitn Ministapresidentn in Bayern und mit de Landeshaptleit in Östareich) und des Kabinett san fia de meistn innenpolitischn Afgobm zuaständig. Da Amtssitz vo dena Institutionen is Edinburg.

mini|600px|none|S Schottische Parlament

De Legislative Gwoit liegt neman schottischn Parlament weida aa ban Parlament vom Vaeinigten Kinireich in Westminster. De Entscheidunga vom schottischn Parlament kena sogor iwastimmt wean.

De Rechtsordung vo Schottland is a weng andas ois wia des englische Recht und hod mehra Änlichkeit mit de Rechtsordnungen vo Kontinentaleiropa. Aa de Gerichts- und Vawoitungsorganisation is a bissl andas ois wia de englische.

Easchte Minister vo Schottland
Donald Dewar (Labour)  1999–2000Henry McLeish (Labour)  2000–2001Jack McConnell (Labour)  2001–2007Alex Salmond (SNP)  2007–2014Nicola Sturgeon (SNP)  2014–

 Strebn noch Unobhängigkeit 
Schottland is 1707 durch an Act of Union 1707 mit England zum Kinireich Großbritannien vaeinigt woan. Es gibt scho imma politische Kräfte, wo wieda a Unobhängigkeit ostrebm. In de letztn Joar san de Kräfte stärka woan, wos scho zu mea Autonomie gfiat hod. Seit de letztn schottischn Parlamentswoin 2021 wead de Regierung vo da Scottish National Party gstejt, wo fia de Unobhängigkeit eintritt und a Referendum dazua ostrebt. De SNP hod 63 vo 129 Sitzn im Parlament. De Opposition lehnt a Referendum ob."Labour, the Conservatives and the Liberal Democrats ... all made it clear last night that a referendum was not likely."

 Sproch 
In Schottland wean drei Sprochn gredt: Englisch, Scots (a schottisch-englischa Dialekt, aa Lallans) und Gälisch (englisch: Gaelic; Eignbezeichnung: Gàidhlig [])

Fast olle Schottn redn Standardenglisch. S Mejdeamt nimmt o, dass 30% vo da Bevejkarung danebm fließend Scots (Schottisch) sprechn. A weng meah wia 1% vo da Bevejkarung gebm ois Muaddasproch Schottisch-Gälisch o, a kejtische Sproch, wo mitm Irischn vswandt is. Nur af de Aißan Hebriden gibts no a Schottisch-Gälisch sprechende Meahheit.

 Buidlgalerie 

 Im Netz 

 Schottlandportal – Infos rund um Schottland
 Schottlandgeschichte.de – Land und Leit vo Schottland

 Beleg